 Dimna wuxuu jeclaystay in uu dadka tuso in heerka uu boqorka agtiisa ka gaaray uu ku helay taladiisa iyo garaadkiisa, maxaayeelay, waxay markaa ka hor ogaadeen in boqorku aabihiis yiqiin, markaas buu yiri; boqorku ragga kuma soo dhaweeyo aqoonta uu aabbahood u leeyahay, kumana fogeeyo fogaantii aabbahood darteed, waxaase habboon in nin kasta loo eego kartidiisa, maxaayeelay, ninka wax jirkiisa uga dhawi ma jiraan, jikiisana qaar baa bushiya oo xanuun u keena, daawo meel fog ugatimaada wax aan ahaynna kama qaadaan. 